**Anexa nr. 4**

**la decizia nr. 1/17**

**din 23.03.2021**

**REGULAMENTUL**

**Comisiei de cenzori a Întreprinderii Municipale**

**Centrul Stomatologic raional Sîngerei**

**(denumirea întreprinderii de stat)**

**1.** Regulamentul Comisiei de cenzori a Întreprinderii Municipale Centrul Stomatologic raional Sîngerei(în continuare – *Regulament*) stabileşte competenţa, modul de desemnare şi activitate a Comisiei de cenzori a Întreprinderii municipale(în continuare – *Întreprindere*).

**2.** Comisia de cenzori face parte din organele de conducere ale Întreprinderii, reprezentînd organul de control al acesteia.

**3.** Membrii Comisiei de cenzori îşi exercită atribuţiile prin cumul cu funcţia lor de bază.

**4.** Președintele și membrii Comisiei de cenzori se desemnează în modul stabilit deRegulamentul privind modul de selectare şi numire a administratorului, a membrilor consiliului de administraţie şi ai comisiei de cenzori ale întreprinderilor de stat şi condiţiile de remunerare a acestora, aprobat de Guvern. Secretarul Comisiei de cenzori se desemnează de către fondator din cadrul membrilor acesteia.

**5.** Componenţa numerică a Comisiei de cenzori se stabileşte de către fondator în număr de 3 (număr impar, nu mai mic de 3) persoane, în funcţie de indicii economico-financiari (numărul mediu scriptic al personalului, venitul din vînzări etc.) ai Întreprinderii.

**6.** Membri ai Comisiei de cenzori nu pot fi:

1) administratorul autorităţii publice centrale;

2) persoana care are o vechime totală de muncă mai mică de 3 ani;

3) administratorul şi contabilul-şef ai Întreprinderii;

4) membrii Consiliului de administraţie, persoanele necalificate în contabilitate, finanţe, economie, jurisprudenţă sau cele desemnate în cel puţin 4 comisii de cenzori ale întreprinderilor de stat;

5) persoana condamnată, prin hotărîre definitivă şi irevocabilă a instanţei de judecată, pentru infracţiuni în privinţa patrimoniului, infracţiuni de corupţie în sectorul privat, care cade sub incompatibilităţile şi restricţiile prevăzute la art. 16-21 din [Legea nr. 133/2016](lex:LPLP20160617133) privind declararea averii şi a intereselor personale, precum şi căreia nu i-au fost stinse antecedentele penale;

6) alte persoane, dacă statutul Întreprinderii limitează calitatea lor de membru în cadrul Comisiei de cenzori.

**7.** Ședințele ordinare ale Comisiei de cenzori se convoacă de către președinte, care stabilește data, ora și locul desfășurării ședinței Comisiei de cenzori și ordinea de zi a ședinței.

**8.** Ordinea de zi şi materialele şedinţei se aduc la cunoştinţa membrilor Comisiei de cenzori, cu cel puţin 5 zile lucrătoare înainte de ziua şedinţei, de către secretarul acesteia.

**9.** Şedinţa Comisiei de cenzori este deliberativă dacă la ea participă cel puţin 2/3 din membrii acesteia.

**10.** La prima ședință a Comisiei de cenzori, care se convoacă nu mai tîziu de o lună după desemnarea acesteia, se alege secretarul Comisiei de cenzori și se aprobă planul de activitate al comisiei.

**11.** La ședințele Comisiei de cenzori, convocate înainte de efectuarea fiecărui control, se stabilește scopul și domeniile de activitate ale Întreprinderii supuse controlului, lista documentelor necesare pentru efectuarea controlului, termenul-limită pentru prezentarea raportului, examinarea scrisorii către conducere emisă de societatea de audit, după caz.

**12.** Comisia de cenzori a Întreprinderii exercită semestrial controlul activităţii economico-financiare a acesteia.

**13.**Hotărîrile Comisiei de cenzori se adoptă cu votul majorităţii membrilor prezenți la ședință.

**14.** Şedinţele Comisiei de cenzori se consemnează în procese-verbale, care se semnează de către toţi membrii comisiei participanţi la şedinţă şi se păstrează la secretarul acesteia.

**15.** Procesul-verbal al şedinţei Comisiei de cenzori se întocmeşte în termen de 5 zile de la data desfășurării şedinţei, în cel puţin două exemplare, şi cuprinde:

1) data şi locul desfășurării şedinţei;

2) numele şi prenumele persoanelor care au participat la şedinţă, inclusiv ale preşedintelui şi secretarului şedinţei;

3) ordinea de zi;

4) tezele principale ale cuvîntărilor pe marginea ordinii de zi, cu indicarea numelui şi prenumelui vorbitorilor;

5) rezultatul votului şi deciziile luate;

6) anexele la procesul-verbal.

**16.** Comisia de cenzori asigură:

1. controlul activităţii economico-financiare a Întreprinderii;
2. aprecierea plenitudinii şi autenticităţii datelor reflectate în documentele primare, registrele contabile şi situațiile financiare ale societăţii;
3. controlul privind respectarea actelor normative în activitatea economico-financiară a Întreprinderii;
4. verificarea modului de gestionare de către Întreprindere a riscurilor semnificative;
5. verificarea corectitudinii desfăşurării procedurilor de achiziţie a bunurilor, a lucrărilor şi a serviciilor de către Întreprindere;
6. monitorizarea implementării recomandărilor expuse în raportul de audit și acordarea suportului metodologic la realizarea lor.

**17.** Comisia de cenzori, din propria iniţiativă, la cererea fondatorului, a administratorului sau a Consiliului de administraţie, efectuează controale inopinate ale activităţii Întreprinderii.

**18.** Administratorul Întreprinderii este obligat să asigure, în termen de 2 zile lucrătoare, prezentarea documentelor necesare pentru efectuarea controlului.

**19.** În urma controlului, Comisia de cenzori întocmeşte un raport, care va reflecta:

1) analiza indicatorilor economico-financiari şi evaluarea capacităţii Întreprinderii de a-şi continua activitatea;

2) evaluarea rezultatelor economico-financiare ale Întreprinderii prin prisma evoluţiei indicatorilor principali (profitul net, venitul din vînzări şi alţi indicatori ce ţin de condiţiile de activitate concrete ale Întreprinderii respective) în raport cu perioada corespunzătoare a anului precedent, în vederea stabilirii de către Consiliul de administraţie a plafonului concret al salariului administratorului, pasibil limitării, pentru anul în curs;

3) corectitudinea desfăşurării procedurilor de achiziţie a bunurilor, a lucrărilor şi a serviciilor;

4) informaţia despre fapte de încălcare a legislaţiei, a statutului şi a regulamentelor interne ale Întreprinderii, precum şi despre valoarea prejudiciului cauzat;

5) informaţia privind măsurile întreprinse de către administrator pentru înlăturarea deficienţelor identificate în procesul misiunii de audit;

6) recomandările pe marginea rezultatelor controlului;

7) circumstanţele care au împiedicat efectuarea controlului.

Modelulraportului Comisiei de cenzori este prezentat în anexa la prezentul Regulament.

**20.** Raportul se semnează de către toţi membrii Comisiei de cenzori care au participat la control. Membrii Comisiei de cenzori care nu sînt de acord cu raportul acesteia, în termen de 3 zile lucrătoare, îşi expun opinia separată, care se anexează la raport.

**21.** Preşedintele Comisiei de cenzori, în termen de 3 zile lucrătoare, transmite raportul Comisiei de cenzori administratorului şi preşedintelui Consiliului de administraţie.

**22.** Membrii Comisiei de cenzori sînt obligați să păstreze secretul comercial despre activitatea antreprenorială a Întreprinderii.

**23.** Cuantumul retribuţiei muncii membrilor Comisiei de cenzori se stabileşte de către fondator, înmodul prevăzut de Regulamentul privind modul de selectare şi numire a administratorului, a membrilor consiliului de administraţie şi ai comisiei de cenzori ale întreprinderilor de stat şi condiţiile de remunerare a acestora, aprobat de Guvern.

**24.** Membrii Comisiei de cenzori sînt în drept să participe, cu vot consultativ, la şedinţele Consiliului de administraţie.

Anexă

la Regulamentul-model

al Comisiei de cenzori a Întreprinderii de Stat

**Modelulraportului Comisiei de cenzori**

**privind controlul activităţii economico-financiare**

**a Î.M„\_\_\_\_\_\_\_\_\_\_\_\_\_\_\_\_\_\_”**

**pentru perioada\_\_\_\_\_\_\_\_\_\_\_\_\_\_\_\_\_\_\_\_**

Comisia de cenzori a Î.S. „\_\_\_\_\_\_\_\_\_\_\_\_\_\_\_\_\_” (în continuare –*Întreprindere*), în componența:

1…..

2…..

3…..,

şi-a desfăşurat activitatea în temeiul art. 10 din Legea nr. 246/2017 cu privire la întreprinderea de stat și întreprinderea municipală, Ordinului fondatorului nr.\_\_\_\_\_ din „\_\_\_\_”\_\_\_\_\_\_\_\_\_\_\_\_\_20\_\_, statutului Întreprinderii, Regulamentului Comisiei de cenzori şi al reglementărilor prevăzute de Legea contabilităţii și raportării financiare nr. 287/2017.

Controlul a fost efectuat începînd cu \_\_\_\_\_\_\_\_\_\_\_\_\_\_\_ şi pînă la \_\_\_\_\_\_\_\_\_\_\_\_.

Obiectivul controlului este verificarea rezultatelor economico-financiare pentru semestrul/anul \_\_\_\_, a patrimoniului, a investiţiilor capitale, a creanţelor, a obligaţiunilor, analiza indicatorilor economici principali în vederea aprecierii situaţiei financiare, a performanţelor Întreprinderii, a stabilităţii financiare a Întreprinderii și prezentarea raportului președintelui Consiliului de administrație și administratorului Î.S. „\_\_\_\_\_\_\_\_\_\_\_\_\_\_” .

Comisia de cenzori a procedat la verificarea situaţiilor financiare anuale pentru perioada \_\_\_\_\_\_\_\_\_\_\_\_\_\_\_\_\_, în baza documentelor puse la dispoziţie de conducerea executivă a Întreprinderii.

1. Prezentarea generală a Întreprinderii

Acest capitol include date generale despre temeiul efectuării controlului, scopul și obiectivele controlului. De asemenea, include informații generale despre întreprinderea supusă controlului, organele de conducere ale acesteia, persoanele responsabile de activitatea financiară etc.

1. Patrimoniul Întreprinderii

Active imobilizate

Descrierea situației privind activele imobilizate

Active circulante

Descrierea situației privind activele circulante: controlul creanțelor, inclusiv al celor cu termen expirat. Analiza stocurilor, a mișcării stocurilor.

1. **Datoriile pe termen lung și pe termen scurt**

Descrierea situației privind datoriile pe termen lung și pe termen scurt

1. Analiza economico-financiară a Întreprinderii

Veniturile Întreprinderii, cheltuielile şi consumurile. Fluxul de numerar

Descrierea situației privind cheltuielile și consumurile Întreprinderii

1. Rezultatul din activitatea economico-financiară

Profitul brut………….

Alte venituri operaţionale………..

Venitul din activitatea operaţională EBITDA………..

Profitul perioadei de gestiune pînă la impozitare ………….

Profitul net…………

**Indicatorii economico-financiari**

|  |  |  |
| --- | --- | --- |
| **Nr. crt.** | **Indicatori** | **Formula de calcul** |
| 1. | Rata activelor imobilizate (rata imobilizărilor) | Total active imobilizate/Total active |
| 2. | Rata activelor circulante | Total active circulante/Total active |
| 3. | Rata creanţelor în valoarea totală a activelor | Total creanţe/Total active |
| 4. | Rata creanţelor curente în valoarea activelor circulante | Total creanţe curente/Total active circulante |
| 5. | Rata stabilităţii financiare | (Total capital propriu +Total datorii pe termen lung)/Total pasive |
| 6. | Rata datoriilor curente | Total datorii curente/Total datorii |
| 7. | Rata datoriilor totale sau rata de îndatorare totală (coeficientul de atragere a surselor împrumutate) | (Total datorii pe termen lung + Total datorii curente)/Total pasive |
| 8. | Rata solvabilităţii generale | Total pasive/Total datorii |
| 9. | Rentabilitatea veniturilor din vînzări | Profit brut (pierdere brută) х 100%/Venituri din vînzări |
| 10. | Rata generală de acoperire a capitalului propriu (rata pîrghiei financiare) | Total pasive/Total capital propriu |
| 11. | Coeficientul corelaţiei dintre sursele împrumutate şi sursele proprii | Total datorii/Total capital propriu |
| 12. | Rata autonomiei globale (coeficientul de autonomie) | Total capital propriu/Total pasive |
| 13. | Numărul de rotaţii ale creanţelor curente | Venituri din vînzări/Valoarea medie a creanţelor curente totale |
| 14. | Fondul de rulment net | Total active circulante – Total datorii curente |
| 15. | Lichiditatea curentă | Total active circulante/Total datorii curente |
| 16. | Rentabilitatea activelor (economică) | Profit (pierdere) pînă la impozitare (sau profit net/pierdere netă a perioadei de gestiune) х 100%/Valoarea medie a activelor totale |
| 17. | Durata de colectare a creanţelor curente | Valoarea medie a creanţelor curente х 360 zile/Venituri din vînzări |
| 18. | Numărul de rotaţii ale activelor | Venituri din vînzări/Valoarea medie a activelor |
| 19. | Numărul de rotaţii ale datoriilor curente | Venituri din vînzări/Valoarea medie a datoriilor curente |
| 20. | Perioada de achitare a datoriilor curente | Numărul zilelor în perioada de gestiune (360)/Coeficientul de rotaţie al datoriilor curente |
| 21. | Rata de acoperire a datoriilor cu numerar | Fluxul net de numerar din activitatea operaţională/Total datorii pe termen lung + Total datorii curente |
| 22. | Rentabilitatea capitalului propriu (financiară) | [Profit net (pierdere netă) al perioadei de gestiune (sau profit (pierdere) pînă la impozitare)] х 100%/Valoarea medie a capitalului propriu |

1. Inventarierea

Se prezintă rezultatele controlului procesului de inventariere a patrimoniului etc.

1. Remunerarea muncii

Descrierea situației privind remunerarea muncii

1. **Sponsorizări şi alte cheltuieli**

Descrierea situației privind sponsorizările și alte cheltuieli

1. **Utilizarea mijloacelor băneşti pentru deplasări în interes de serviciu**
2. **Control, audit și managementul riscurilor**

Descrierea situației referitor la sistemul de control intern, extern, riscurile și incertitudinile cu care se confruntă Întreprinderea

1. **Defalcări în buget**

………………………………

|  |  |  |  |
| --- | --- | --- | --- |
| **Defalcări în buget** | **Anul precedent** | **Anul curent** | **Devieri (+ -), %** |
| 1.Bugetul național, local |  |  |  |
| TVA |  |  |  |
| Impozit pe venit pentru persoane juridice |  |  |  |
| Alte impozite |  |  |  |
| 2.Fondul social/medical |  |  |  |
| 3. Defalcări |  |  |  |
| Total |  |  |  |

1. Concluziile şi recomandările Comisiei de cenzori

În urma analizei activităţii economico-financiare a Întreprinderii, Comisia de cenzori constată:

1. ………
2. ………
3. ………
4. Anexe